b'\n_START_ARTICLE_\nMetamodelis\n_START_SECTION_\nRy\xc5\xa1ys su ontologijomis\n_START_PARAGRAPH_\nMetamodeliai glaud\xc5\xbeiai susij\xc4\x99 su ontologijomis. Abu yra da\xc5\xbenai naudojami apib\xc5\xabdinti ir analizuoti ry\xc5\xa1ius tarp koncepcij\xc5\xb3. Taisyklingas metamodelis yra ontologija, bet ne visos ontologijos yra i\xc5\xa1reik\xc5\xa1tinai modeliuojamos kaip metamodeliai. Kai lyginami metamodelius su ontologijomis, kalbame apie metamodelius kaip modelius (2 perspektyva). Metamodelis yra ontologija naudojama modeliuotoj\xc5\xb3. Modeliuotojai sutaria naudoti tam tikr\xc4\x85 \xc5\xbeodyn\xc4\x85 ar ontologij\xc4\x85 dominan\xc4\x8diai sri\xc4\x8diai modeliuoti.\n_START_SECTION_\nMetamodelio semantika\n_START_PARAGRAPH_\nSemantika - k\xc4\x85 rei\xc5\xa1kia modeliai ir programos para\xc5\xa1ytos modeliavimo kalba. Semantikos s\xc4\x85voka metamodeliams yra labai svarbi. Vis d\xc4\x97lto da\xc5\xbenai ji yra nesuprantama \xc5\xbemon\xc4\x97ms. \xc5\xbdodis semantika rei\xc5\xa1kia ne tik realaus pasaulio modeliavimo poreik\xc4\xaf, bet ir prasm\xc4\x97s modeliavim\xc4\x85, kuris turi ka\xc5\xbekok\xc4\xaf ry\xc5\xa1\xc4\xaf su metamodelio tikslu. \xc5\xbdinoma, ta prasm\xc4\x97 yra priklausoma ir nuo modeliuotojo, ir labai priklauso nuo metamodelio paskirties (tai viena i\xc5\xa1 prie\xc5\xbeas\xc4\x8di\xc5\xb3, kod\xc4\x97l pirmiausia buvo kalbama apie metamodelio paskirt\xc4\xaf).\n_START_SECTION_\nSemantikos pavyzdys\n_START_PARAGRAPH_\nPapras\xc4\x8diausias pie\xc5\xa1imo \xc4\xafrankis ir tinkamas pavyzdys. Jei jo pagalba nupie\xc5\xa1iame sta\xc4\x8diakamp\xc4\xaf, \xc4\xafrankis supranta, kad tai sta\xc4\x8diakampis. Jis privalo tai suprasti, nes kitu atveju jis ne\xc5\xbeinot\xc5\xb3, ar tur\xc4\x97jo b\xc5\xabti nupie\xc5\xa1tas sta\xc4\x8diakampis, ar apskritimas. Taigi, \xc5\xbei\xc5\xabrint i\xc5\xa1 pie\xc5\xa1imo \xc4\xafrankio perspektyvos, prasm\xc4\x97 yra \xe2\x80\x9esta\xc4\x8diakampis ekrane\xe2\x80\x9c (su tam tikromis koordinat\xc4\x97mis, spalva ir t. t.). Bet jeigu j\xc5\xabs naudojate \xc5\xa1\xc4\xaf \xc4\xafrank\xc4\xaf norint dokumentuoti \xc4\xafmon\xc4\x97s darbo eig\xc4\x85 (angl. workflow), tada \xe2\x80\x9esta\xc4\x8diakampis ekrane\xe2\x80\x9c n\xc4\x97ra prasm\xc4\x97, kuri\xc4\x85 j\xc5\xabs turite galvoje \xc5\xbei\xc5\xabr\xc4\x97dami \xc4\xaf diagram\xc4\x85. J\xc5\xabs galvojate: prasm\xc4\x97 to, ko k\xc4\x85 tik nupie\xc5\xa1iau yra \xe2\x80\x9eadministracijos procesas\xe2\x80\x9c. Taigi, pie\xc5\xa1imo \xc4\xafrankis ir j\xc5\xabs \xc5\xbei\xc5\xabrite \xc4\xaf visi\xc5\xa1kai t\xc4\x85 pa\xc4\x8di\xc4\x85 informacij\xc4\x85, ir turite visi\xc5\xa1kai skirtingas nuomones apie tai, k\xc4\x85 matote ekrane. Tai rei\xc5\xa1kia, kad j\xc5\xabs\xc5\xb3 metamodelis yra visi\xc5\xa1kai skirtingas nuo pie\xc5\xa1imo \xc4\xafrankio metamodelio._NEWLINE__NEWLINE_Metamodelis yra rinkinys \xe2\x80\x9ekoncepcij\xc5\xb3\xe2\x80\x9c (daikt\xc5\xb3, termin\xc5\xb3, \xe2\x80\xa6), sudaran\xc4\x8di\xc5\xb3 \xc5\xbeodyn\xc4\x85 ir kur\xc4\xaf naudojate kalb\xc4\x97dami apie tam tikr\xc4\x85 dalykin\xc4\x99 srit\xc4\xaf. Pavyzd\xc5\xbeiui, Sta\xc4\x8diakampis, Linija, Apskritimas arba Procesas, virsmas ir t. t. Kadangi yra \xc5\xa1nekama apie tiksli\xc4\x85 prasm\xc4\x99, tam kad b\xc5\xabt\xc5\xb3 sukurtas supratimas, labai svarbu tiksliai apibr\xc4\x97\xc5\xbeti tas prasmes. B\xc5\xabtent tod\xc4\x97l metamodeliai da\xc5\xbeniausiai yra \xe2\x80\x93 ir visuomet tur\xc4\x97t\xc5\xb3 b\xc5\xabti \xe2\x80\x93 sukurti remiantis grie\xc5\xbetu taisykli\xc5\xb3 rinkiniu, kuris da\xc5\xbeniausiai yra kildintas i\xc5\xa1 esybi\xc5\xb3 - ry\xc5\xa1i\xc5\xb3 - atribut\xc5\xb3 ar objektinio modeliavimo.\n_START_SECTION_\nMetamodeli\xc5\xb3 tipai\n_START_PARAGRAPH_\nBiblioteka sudaryta i\xc5\xa1 pana\xc5\xa1i\xc5\xb3 metamodeli\xc5\xb3 yra vadinama metamodeli\xc5\xb3 Zoologijos sodu (angl. Zoo of metamodels). Egzistuoja keletas metamodeli\xc5\xb3 zoologojos sod\xc5\xb3 tip\xc5\xb3. Kai kurie yra i\xc5\xa1reik\xc5\xa1ti per ECore. Kiti yra para\xc5\xa1yti MOF 1.4 \xe2\x80\x93 XMI 1.2. Metamodeliai i\xc5\xa1reik\xc5\xa1ti UML-XMI gali b\xc5\xabti \xc4\xafkelti UML CASE \xc4\xafrank\xc4\xaf.'